Air Berlin

Air Berlin PLC & Co. Luftverkehrs KG (jednoducho len airberlin alebo airberlin.com) bola druhá najväčšia nemecká letecká spoločnosť. Sídlo spoločnosti bolo v Berlíne. Spoločnosť Air Berlin malo hlavnú základňu na letisku Tegel v Berlíne, na letisku v Düsseldorfe, v Norimbergu a na letisku v Palma de Mallorce. Air Berlin zamestnával viac ako 8 700 zamestnancov. V roku 2009 Air Berlin prepravil 29 000 000 cestujúcich.

Od zimnej sezóny 2008/2009 spoločnosť Air Berlin spolupracoval s ruskou leteckou spoločnosťou S7 Airlines a s čínskou leteckou spoločnosťou Hainan Airlines na linkách do Moskvy a do Pekingu. Od zimnej sezóny 2010/2011 spoločnosť Air Berlin začína prevádzkovať lety pod spoločným číslom (codeshare) so spoločnosťou American Airlines a Finnair.

História spoločnosti 
 1978 - Kim Lundgren zakladá Air Berlin Inc. v Oregone v USA.

 28. apríl 1979 - prvý let Air Berlinu z letiska Berlín-Tegel do Palma de Mallorcy.

 1992 - Air Berlin začína lietať z letiska v Mníchove, z Norimbergu, z Frankfurtu nad Mohanom a z Münsteru/Osnabrücku.

 1996 - ako jedna z prvých leteckých spoločností zavádza Air Berlin systém TCAS (systém varovania a predchádzania proti kolíziám).

 2001 - ako prvá letecká spoločnosť vybavuje Air Berlin svoje lietadlá typu Boeing 737-800 wingletami.

 2003 - od 31. decembra 2003 je Air Berlin druhou najväčšou leteckou spoločnosťou v Nemecku.

 2004 - Air Berlin získava 24% podiel v rakúskej leteckej spoločnosti Niki.

 2007 - Air Berlin kompletne získava leteckú spoločnosť LTU z Düsseldorfu a 49% podiel v švajčiarskej spoločnosti Belair. V roku 2007 bol otvorený aj nový terminál C pre Air Berlin na letisku Berlín-Tegel.

 2008 - Air Berlin vymieňa lietadlá Fokker 100 za lietadlá Bombardier Dash 8 Q400. Ako jediná letecká spoločnosť v Európe vybavuje svoje lietadlá systémom GBAS (Ground Based Argumentation System) – navigačný systém, ktorý umožňuje presnejšie a bezpečnejšie pristátie.

 2009 - lietadlá typu Boeing 737-700NG (aj s posádkami) spoločnosti Air Berlin sú ako prvé v Európe prijaté do kategórie IIIb v systéme ILS. Air Berlin tiež zavádza, ako prvá letecká spoločnosť v Európe, systém bezpečnosti letu SafeRoute™. V apríli 2009 Air Berlin oslávil svoje tridsiate narodeniny.
 2017 - Air Berlin po platobnej neschopnosti vyhlásil bankrot. Po ukončení spolupráce s Etihad Airways tak nastalo na jeseň v tomto roku. Značnú časť nemeckých aeroliniek Air Berlin odkúpila letecká spoločnosť Lufthansa.

Flotila 
Flotila spoločnosti Air Berlin (stav zo 16. septembra 2010):

Rekordný let 
V novembri 2001, kedy spoločnosť začala prevádzkovať lietadlá typu Boeing 737-800, jedno z lietadiel s imatrikulačnou značkou D-ABBC vytvorilo rekord letiac bez medzipristátia z letiska Seattle (BFI) na letisko Berlín-Tegel (TXL). Let trval 9 hodín a 10 minút. Lietadlo preletelo 8 345 kilometrov.

Iné projekty

Zdroj 

https://www.aktuality.sk/clanok/529223/lufthansa-ma-dnes-velky-den-kupuje-skrachovane-aerolinie-air-berlin/

Zaniknuté letecké spoločnosti
Letecké spoločnosti Nemecka
Podniky založené v 1978